**«Қазақстан Республикасы Қаржы министрлігі Мемлекеттік кірістер комитеті Қызылорда облысы бойынша Мемлекеттік кірістер департаменті Қызылорда қаласы бойынша Мемлекеттік кірістер басқармасы» РММ, 120008, Қызылорда қаласы, Абай даңғылы, 64 “г’’ анықтама үшін байланыс телефондары: 8(724)-2-23-81-14, 23-87-32 электронды. пошта   
e-mail:** [**kyzylorda@taxkzil.mgd.kz**](mailto:kyzylorda@taxkzil.mgd.kz) **«Б» корпусының бос төменгі әкімшілік мемлекеттік лауазымдарына орналасуға жалпы конкурс жариялайды:**

**1. «Жеке тұлғалардың ақпаратын қабылдау және өңдеу орталығы» бөлімінің жетекші маманы (С-R-5 санаты,  
 2 бірлік, индекс №11-0-10, №11-0-11).** Лауазымдық жалақысы мемлекеттік қызмет өтіліне қарай 64 960 теңгеден 88 279 теңгеге дейін *(экологиялық коэффициентті есепке алмағанда).*

**Негізгі функционалдық міндеттері:** Салық төлеушілерге салық заңдылықтарын түсіндіру жұмыстарын жүргізеді; бекітілген учаскелер бойынша салық төлеушілер мен салық объектілерінің толық есебін алады, уәкілетті мемлекеттік органдардың мәліметтері негізінде иелері ауысқан жағдайда салық салу объектілерін жаңартады; Қазақстан Республикасы Мемлекеттік кірістер комитетінің және Қызылорда облысы бойынша мемлекеттік кірістер департаментінің орталықтандырылған тапсырмаларын уақытылы және сапалы орындалуын қаматамасыз етеді; Салық төлеушілері бойынша жаңартылған мәліметтер негізінде бекітілген учаскелер бойынша жеке тұлғалардың жер және мүлік салықтарын есептеп, БСАЖ бағдарламасындағы бет есептеріне енгізеді; хабарламаларды дайындайды және оларды таратады. Мемлекеттік қызмет көрсету стандарттарына сәйкес сапалы қызмет көрсетеді. Басқарманың ішкі еңбек тәртіп ережесін сақтайды; мемлекеттік және қызметтік құпия болып саналатын мәліметтерді жария етпейді.

**Үміткерлерге қойылатын негізгі талаптар:** Жоғары білім: әлеуметтік ғылымдар, экономика және бизнес саласы (экономика, менеджмент, есеп және аудит, қаржы, мемлекеттік және жергілікті басқару, маркетинг, әлемдік экономика) немесе орта білімнен кейінгі: қызмет көрсету, экономика және басқару саласы (маркетинг, менеджмент, қаржы, статистика, есеп және аудит, экономика) бойынша мамандықтар немесе техникалық және кәсіптік білім.

**Жұмыс тәжірибесі:** Үлгілік біліктілік талаптарына сәйкес.

**Мынадай құзыреттердің бар болуы:** Бастамалық, адамдармен тіл табысуы, аналитикалық, ұйымдастырушылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік.

**2. «Заңды тұлғалардың ақпаратын қабылдау және өңдеу орталығы» бөлімінің жетекші маманы (С-R-5 санаты,  
 1 бірлік, индекс №09-0-10).** Лауазымдық жалақысы мемлекеттік қызмет өтіліне қарай 64 960 теңгеден 88 279 теңгеге дейін *(экологиялық коэффициентті есепке алмағанда).*

**Негізгі функционалдық міндеттері:** Салық кодексіне сәйкес салық төлеушілерінен барлық салық есептілік түрлерін қабылдауды жүргізеді; салық есептілігін қағаз түрінде қабылдаған жағдайда, олардың бағдарламалар арқылы тіркелуін және енгізілуін қамтамасыз етеді; есептелінген салық және бюджетке төленетін басқа да міндетті төлемдер, міндетті зейнетақы жарналары мен әлеуметтік аударымдардың тізілімін құру, сақтау және қағазға шығару жұмысын жүргізеді; салық есептіліктерінің БСАЖ бағдарламасындағы бет есебінде дұрыс отырғызылғандығын тексереді; салық төлеушілерінің өтініштерінің бағдарламаға уақытылы тіркелуін қамтамасыз етеді; Мемлекеттік қызмет көрсету стандарттарына сәйкес сапалы қызмет көрсетеді. Басқарманың ішкі еңбек тәртіп ережесін сақтайды; мемлекеттік және қызметтік құпия болып саналатын мәліметтерді жария етпейді.

**Үміткерлерге қойылатын негізгі талаптар:**

Жоғары білім: әлеуметтік ғылымдар, экономика және бизнес саласы (экономика, менеджмент, есеп және аудит, қаржы, мемлекеттік және жергілікті басқару, маркетинг, әлемдік экономика) немесе орта білімнен кейінгі: қызмет көрсету, экономика және басқару саласы (маркетинг, менеджмент, қаржы, статистика, есеп және аудит, экономика) бойынша мамандықтар немесе техникалық және кәсіптік білім.

**Жұмыс тәжірибесі:** Үлгілік біліктілік талаптарына сәйкес.

**Мынадай құзыреттердің бар болуы:** Бастамалық, адамдармен тіл табысуы, аналитикалық, ұйымдастырушылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік;

**Жалпы конкурсқа қатысуға қажетті құжаттар:**

1) Қазақстан Республикасының Мемлекеттік қызмет істері министрінің 2015 жылғы 29 желтоқсандағы № 12 бұйрығымен бекітілген «Б» корпусының әкімшілік мемлекеттік лауазымына орналасуға конкурс өткізу қағидаларының (бұдан әрі-Қағида) [2-қосымшасына](http://adilet.zan.kz/kaz/docs/V1500012639#z205) сәйкес нысандағы өтініш;

2) 3х4 үлгідегі суретпен осы Қағидаларға 3-қосымшаға сәйкес нысанда толтырылған сауалнама;

3) бiлiмi туралы құжаттардың нотариалдық куәландырылған көшiрмелерi;

4) еңбек қызметін растайтын құжаттың нотариалдық куәландырылған көшiрмесi;  
      5) Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 бұйрығымен бекітілген (Нормативтік құқықтық актілерді мемлекеттік тіркеу тізілімінде 2010 жылы 21 желтоқсанда № 6697 болып тіркелген) нысандағы денсаулығы туралы анықтама;  
      6) Қазақстан Республикасы азаматының жеке басын куәландыратын құжаттың көшірмесі;

7) құжаттарды тапсыру сәтінде заңнаманы білуіне тестілеуден өткені туралы шекті мәннен төмен емес нәтижелері бар қолданыстағы сертификат (немесе нотариалдық куәландырылған көшірмесі);

8) конкурсқа қатысу үшін құжаттарды тапсыру сәтінде уәкілетті органда жеке қасиеттерін бағалауды өту туралы қолданыстағы қорытынды (немесе қорытындының нотариалдық куәландырылған көшірмесі).

Осы Қағидалардың 85-тармағының 3), 4), 7) және 8) тармақшаларында көрсетілген құжаттардың көшірмелерін ұсынуға рұқсат етіледі.

Азаматтар бiлiмiне, жұмыс тәжiрибесiне, кәсiби деңгейіне және беделіне қатысты (бiлiктiлiгiн арттыру, ғылыми дәрежелер мен атақтар берiлуi туралы құжаттардың көшiрмелерi, мiнездемелер, ұсынымдар, ғылыми жарияланымдар және өзге де олардың кәсіби қызметін, біліктілігін сипаттайтын мәліметтер) қосымша ақпараттарды бере алады.

Құжаттардың толық емес пакетін ұсыну конкурс комиссиясының оларды қараудан бас тартуы үшін негіз болып табылады.

Жалпы конкурсқа қатысуға ниет білдірген азаматтар конкурс өткiзетiн мемлекеттiк органға құжаттарын қолма-қол тәртіпте, почта арқылы не хабарландыруда көрсетілген электрондық почта мекенжайына электронды түрде не «Е-gov» электронды Үкімет порталы арқылы құжаттарды қабылдау мерзімінде тапсырады.

Конкурсқа қатысу үшін құжаттарды электронды түрде электрондық почта не «Е-gov» электронды Үкімет порталы арқылы берілген жағдайда азаматтар құжаттардың түпнұсқасын әңгімелесу басталғанға дейін **бір жұмыс күн** бұрын кешіктірілмей береді.Оларды бермеген жағдайда тұлға конкурс комиссиясымен әңгімелесуден өтуге жіберілмейді.

Құжаттар жалпы конкурс өткiзу туралы хабарландыру соңғы жарияланған күнінен бастап **жеті жұмыс күні** ішінде «Қызылорда қаласы бойынша Мемлекеттік кірістер басқармасы», 120008, Қызылорда қаласы, Абай даңғылы 64 «Г» үй ғимараттың 2 қабатында қабылданады.

Құжаттарды қабылдау аяқталғаннан кейiн конкурс комиссиясы жалпы конкурсқа қатысушылардың құжаттарын қарауды жүзеге асырады. Конкурс комиссиясы ұсынылған құжаттардың бiлiктiлiк талаптарына сәйкестiгiн қарайды.

Конкурс комиссиясы ұсынылған құжаттарды қарау қорытындысы бойынша құжаттарды қабылдау мерзімі аяқталғаннан кейін **екі жұмыс күн** ішінде олардың тиiстi «Б» корпусы мемлекеттiк әкiмшiлiк лауазымдарға қойылған бiлiктiлiк талаптарына сәйкестiгi мен конкурсқа қатысушыларды әңгімелесуге жiберу туралы шешiм қабылдайды.

Әңгімелесуге жіберілген кандидаттар конкурс комиссия шешім қабылдаған күннен бастап **бір жұмыс күн ішінде** әңгімелесу өткізу күні туралы конкурс комиссиясының хатшысымен хабарландырылады. Хабарландыру қатысушылардың электрондық мекенжайларына және ұялы телефондарына ақпарат жіберу жолымен жүзеге асырылады.

Рұқсат алмаған конкурс қатысушылары конкурс комиссиясы шешім қабылдағаннан кейін **бір жұмыс күн ішінде** бұл туралы конкурс комиссиясының хатшысымен хабарландырылады.

Жалпы конкурсқа қатысатын және әңгімелесуге жіберілген кандидаттар оны кандидаттарды әңгімелесу жіберу туралы хабардар ету күнінен бастап **үш жұмыс күн** ішінде конкурс жариялаған мемлекеттік органдарда өтеді.

Кандидаттардың кәсiби және жеке қасиеттерiн бағалау кезiнде конкурс комиссиясы бiлiктiлiк талаптарына және тиiстi бос лауазымның лауазымдық нұсқаулығына сүйенедi.

Үміткерлермен әңгімелесу «Қызылорда қаласы бойынша Мемлекеттік кірістер басқармасы», 120008, Қызылорда қаласы, Абай даңғылы 64 «Г» үйде өтеді.

Әңгімелесу өткiзілгеннен кейiн **екі жұмыс күнінен** кешіктірілмей өткізілетін қорытынды отырыста конкурс комиссиясы кандидаттарды берген құжаттары, өткiзiлген әңгiмелесудiң нәтижелерi негiзiнде бағалайды және олардың қатарынан бос лауазымға орналастыру үшiн iрiктеудi жүзеге асырады.

Конкурс комиссиясының шешімі мен конкурс комиссиясының оң қорытындысын алған кандидаттардың тізімі конкурс өткізілгеннен кейін **бір жұмыс күн** ішінде мемлекеттік органның ақпараттық қабырғаларында, баршаға көрінетін жерлерге, сондай-ақ оның интернет-ресурсына орналастырылады.

Әңгімелесу өткізу кезінде кандидаттардың конкурс комиссиясымен айқындалған тақырыпқа эссе жазуларына жол беріледі.

Конкурс комиссиясы жұмысының ашықтылығы мен объективтілігін қамтамасыз ету үшін оның отырысына байқаушылар шақырылады.

Конкурс комиссиясының отырысына байқаушылар ретінде Қазақстан Республикасы Парламентінің және барлық деңгейдегі мәслихат депутаттарының, Қазақстан Республикасы заңнамасында белгіленген тәртіпте аккредиттелген бұқаралық ақпарат құралдарының, басқа мемлекеттік органдардың, қоғамдық бірлестіктердің (үкіметтік емес ұйымдардың), коммерциялық ұйымдардың және саяси партиялардың өкілдері, уәкілетті органның қызметкерлері қатыса алады.

Байқаушы ретінде конкурс комиссиясының отырысына қатысу үшін тұлғалар әңгімелесу басталғанға дейін **бір жұмыс күнінен** кешіктірмей персоналды басқару қызметіне (кадр қызметіне) тіркеледі. Тіркелу үшін тұлғалар персоналды басқару қызметіне (кадр қызметіне) жеке басын куәландыратын құжаттың көшірмесін, Қағиданың 30-тармағында көрсетілген ұйымдарға тиесілілігін растайтын құжаттардың түпнұсқасын немесе көшірмелерін ұсынады.

Қағиданың 15-тармағында көрсетілген тұлғаның келісімі бойынша конкурс комиссиясының отырысына сарапшылар шақырылады. Сарапшы ретінде конкурс жариялаған мемлекеттік органның қызметкері болып табылмайтын, бос лауазымның функционалдық бағыттарына сәйкес облыстарда жұмыс тәжірибесі бар тұлғалар, сондай-ақ персоналды іріктеу және жоғарылату бойынша мамандар, басқа мемлекеттік органдардың мемлекеттік қызметшілері, Қазақстан Республикасының Парламент және мәслихат депутаттары қатыса алады.

Конкурсқа қатысушылар мен кандидаттар уәкiлеттi органға немесе оның аумақтық бөлiмшесiне, не Қазақстан Республикасының заңнамасына сәйкес сот тәртiбiнде конкурс комиссиясының шешiмiне шағымдана алады.

Азаматтар конкурсқа қатысу шығындарын (әңгімелесу өтетiн жерге келу және қайту, тұратын жер жалдау, байланыс қызметiнiң барлық түрлерiн пайдалану) өздерiнiң жеке қаражаттары есебiнен жүргiзедi.

**«ҚР ҚМ МКК Қызылорда облысы бойынша**

**Мемлекеттік кірістер департаментінің**

**Қызылорда қаласы бойынша Мемлекеттік кірістер басқармасы»**

**республикалық мемлекеттік мекемесінің конкурстық комиссиясы**